NaiveNeuron/SloPal huggingface dataset:
Pčolinský, Peter, poslanec NR SR (2016-06-14):
Ďakujem pekne. Pán kolega, ja by som vám len doplnil poznatky z histórie, prečo bola vojna v Juhoslávii. Hlavnou príčinou vojny v Juhoslávii bol srbský nacionalizmus a najmä to, že Juhoslovanská zväzová republika sa skladala z mnohých etnicky rôznorodých štátov a najmä z mnohých náboženstiev. Srbsko bolo pravoslávne, Chorváti, Slovinci katolíci, Bosna prevažne moslimská, čiže povedzme si, aj dôvod bombardovania NATO, ktoré, samozrejme, neobhajujem, a určite som za odsúdenie tohto bombardovania, ale povedzme si dôvod, keď srbské vojenské a polovojenské jednotky vraždili obyvateľov vlastných zväzových republík, kde vraždili moslimov, kde vraždili katolíkov. Ja vám len v krátkosti prečítam, po náboženskej rovine Srbi verzus Chorváti, čiže pravoslávni verzus katolíci, Srbi verzus Slovinci, Srbi verzus Bosniaci, Srbi verzus kosovskí Albánci, čiže, keď povieme A, povedzme aj B. Alebo môžme pokračovať, voči komu vlastne Srbsko viedlo vojnu, Slovinci verzus Srbi, Chorváti verzus Srbi, bosnianski moslimovia verzus bosnianski Chorváti, Srbi spojení s Chorvátmi verzus bosnianski Moslimovia a tak ďalej a tak ďalej. Čiže v každom prípade Srbi vraždili obyvateľov vlastných republík a najmä kvôli tomu, pretože Slovinsko a Chorvátsko bolo podstatne ekonomicky vyspelejšie ako Srbsko a Slovinci a Chorváti dotovali Srbsko. A Srbi nechceli prísť o tieto dva štáty. Čiže museli tam robiť čistky. Ja, samozrejme, odsudzujem bombardovanie NATO.
Muránsky, Peter, poslanec NR SR (2014-06-26):
Ďakujem, pani predsedajúca. Nebudem hovoriť dlho, len chcem podporiť tu tento zákon aj tuto pána predkladateľa. S tým, čo hovoril, úplne súhlasím. Pretože naozaj v dnešnom otvorenom svete aj z hľadiska nielen ľudských, ľudských pohybov, ale aj pohybov v rámci prírody, či sú to už živočíchy alebo sú to rastliny, v tomto prípade sa týka rastlín, dochádza naozaj k veľkému rozširovaniu invazívnych druhov, ktoré sú nežiaduce pre ekosystémy, ale aj pre poľnohospodárstvo jednotlivých krajín, až by som povedal, až jednotlivých svetadielov, kde nám prenikajú z iných kontinentov proste rastliny, s ktorými si na našom území potom nevieme, nevieme poradiť. Samozrejme, že tak ako hovoril predkladateľ, toto nie je schopné všetko riešiť štát. Všade na svete prvoradá zodpovednosť je kladená na vlastníka, vlastníka pozemku. Svoje vlastníctvo si musíte nielen užívať, ale musíte si ho aj chrániť, musíte si ho ošetrovať, starať sa o neho. Tak ako o svoj dom, tak aj o svoj, o svoje pozemky. Čím ich máte viac, tým náklady sú, samozrejme, samozrejme vyššie. A do toho prichádzajú aj tieto nečakané teda náklady s invazívnymi rastlinami. Takže ja sa plne pod tento zákon podpisujem, pod túto novelizáciu zákona o ochrane prírody a krajiny. Ja naozaj chcem povedať, že v správe spoločnej potom je niečo, čo samozrejme tu nebolo predkladateľom hovorené, a chcem na to upozorniť, aby, aby sme vedeli o tom, že sa tu jedná aj o inú vec. A teda neviem, či pán poslanec Huba to nazval reparát, myslím, ale v minulej novelizácii zákona o ochrane prírody a krajiny naozaj došlo k tomu, že sme rozšírili možnosť toho, aby obce mohli bez orgánu odboru životného prostredia samostatne rozhodovať už nielen do 40, ale do 80 tých centimetrov výrubu stromov. A toto, a toto dosiahlo až, by som povedal, rakovinotvorného rozmeru. A ja sám, kde bývam a kde mám chalupu a kde žijem a hlavne v tých oblastiach horských, podhorských, tá honba po palivovom dreve je tak neskutočná a ten záujem podnikateľskej sféry dodávať a dodávať a klčovať a klčovať je tak neuveriteľný, že nejako aj tí starostovia mnohí, sa ospravedlňujem tým, ktorí sú poctiví, ale tým, ktorí idú za honbou, za peniazmi, stratili určitú súdnosť, by som povedal, a rúbe sa všetko. A stromy, ktoré majú naozaj 80 a niekde to švihnú aj 90 centimetrov obvod, len tak idú na palivové, na palivové drevo. Ja si myslím, že ten návrh, ktorý je v pozmeňujúcich, teda v spoločnej správe k tomuto, k tejto novele zákona je správny, hoc ide o reparát. Dobre, spamätali sa, tak treba to, treba to podporiť. A viem, že teda sa tam navracia ten obvod z tých 80 na 40 centimetrov. Všimnime si to, podporme to a podporme aj tento zákon. Ďakujem pekne.
Kleinert, Dana, poslankyňa NR SR (2023-11-16):
Dobrý deň. Máme tu poslankyne Kleinert, Jurík, Petrík, sú to ženy, ďakujem pekne. Chcela by som reagovať na pána Prostredníka a poďakovať mu, že upozornil na to, že sme sekulárnou krajinou a každý má právo na vlastnú vieru a náboženstvo, a rovnako by som sa tak chcela tiež poďakovať pánovi Hlinovi za jeho včerajší prejav. Áno, myslíme si, že vy, ktorých vieru si aj my vážime, mali by ste si vážiť vieru aj iných a hlavne naozaj žite vašu vlastnú vieru, žite ju. Rovnako tak by som chcela ešte reagovať na pána Prostredníka aj v tom, že by som sa mu chcela poďakovať aj ta, aj v tom, že napríklad ja odkedy som v Progresívnom Slovensku, som sa ešte nikdy v takej miere nestretla s naozaj hlbiky... hlbokými a úprimnými debatami o viere. Takže myslím si, že aj ja ako matka troch detí tiež vychovávaných s láskou viem o tom tiež povedať svoje. V tejto chvíli práve odišla ale pani ministerka a chcela som povedať ešte jednu vec a chcela som sa práve jej spýtať, neviem, či sa ešte vráti, chcela som sa jej opýtať to, čo sa včera pán Hlina tu opýtal, teda že či tá intronizácia Krista teda už je v súlade s tým budúcim programovým vyhlásením vlády alebo teda že či to je len taký freeride, ktorý máme nejak očakávať. Takže toto by ma zaujímalo, keď už tu teda bola, som sa tešila, že snáď nám na toto odpovie. Pán Prostredník, ďakujem vám za váš, za váš príspevok. (Potlesk.)
Madej, Róbert, poslanec NR SR (2019-04-03):
Ďakujem pekne. Pripomínam schôdzu ústavnoprávneho výboru, dnes o 12.00 hod.
Pellegrini, Peter, predseda NR SR (2015-05-15):
Pán poslanec Droba.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 132, za 103, proti nikto, zdržalo sa 29, hlasovali všetci prítomní. Konštatujem, že tento pozmeňujúci návrh pána poslanca sme schválili, a prosím všetkých kolegov, aby si nefotili hlasovania počas rokovania schôdze. Ďakujem.
B. Bugár, podpredseda NR SR: (2004-02-04):
J. Miklušičák, poslanec: Ospravedlňujem sa, ale dostal som zlú správu. Takže. 28. februára uplynie funkčné obdobie sudcu Ústavného súdu Slovenskej republiky Dr. Ľubomíra Dobríka. Národná rada Slovenskej republiky podľa ustanovenia čl. 134 ods. 2 Ústavy Slovenskej republiky v znení neskorších predpisov navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať. Vzhľadom na uvedené treba navrhnúť dvoch kandidátov zvolených Národnou radou. Za sudcu Ústavného súdu môže byť podľa ustanovenia čl. 134 ods. 3 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady, dosiahol vek 40 rokov, má vysokoškolské právnické vzdelanie a najmenej 15 rokov činný v právnickom povolaní. Navrhnutý kandidát musí mať trvalý pobyt na území Slovenskej republiky, čl. 74 ods. 1 Ústavy Slovenskej republiky. Na 20. schôdzi Národnej rady Slovenskej republiky poslanci uznesením č. 62 zvolili iba jedného kandidáta. Vzhľadom na to a s poukazom na platnú právnu úpravu treba vykonať novú voľbu. Pri každej novej voľbe sú vylúčení kandidáti, o ktorých sa už hlasovalo, čl. 21 volebného poriadku na voľbu kandidátov na sudcov Ústavného súdu Slovenskej republiky. Na základe listu predsedu Národnej rady zo 17. decembra 2003 bol predložený jeden návrh. Ústavnoprávny výbor Národnej rady Slovenskej republiky návrh prerokoval na svojej 48. schôdzi 13. januára 2004. Uznesením č. 380 konštatoval, že Dr. Katarína Šimuničová spĺňa predpoklady uvedené čl. 134 ods. 3 Ústavy Slovenskej republiky. Pán predsedajúci, môžeme pristúpiť k hlasovaniu.
Figeľ, Ján, podpredseda NR SR (2015-06-24):
Na vystúpenie pána poslanca Hlinu je jedna faktická poznámka. Nech sa páči, Jozef Viskupič.
Marcinčin, Anton, poslanec NR SR (2010-07-08):
Sľubujem. (Potlesk.)
Číž, Miroslav, podpredseda NR SR (2015-02-06):
Pán poslanec Viskupič.
B. Bugár, podpredseda NR SR: (2004-06-30):
L. Ladányi, poslanec: O bodoch č. 1 až 8 osobitne s tým, že body 3 a 4 sú vynechané, nakoľko stiahol tieto návrhy.
Hlina, Alojz, poslanec NR SR (2014-04-03):
Ďakujem veľmi pekne, pán predseda. Dovoľte, aby som využil moje právo a sťahujem moje dva návrhy zákonov, tlač 940 a 941. Ďakujem.
Glváč, Martin, podpredseda NR SR (2017-03-24):
Ďakujem. Pán poslanec Mihál, aha, ešte som neotvoril. Takže pýtam sa, či sa chce niekto prihlásiť do rozpravy ústne. Jeden pán poslanec, dvaja. Ukončujem možnosť prihlásenia sa. Nech sa páči, pán poslanec Mihál.
V. Veteška, podpredseda NR SR: (2003-12-10):
J. Miklušičák, poslanec: Vážený pán predsedajúci, pán podpredseda vlády, vážené pani poslankyne, páni poslanci. Nebudem podávať žiaden pozmeňujúci návrh, chcem však reagovať na vystúpenia troch svojich kolegov, ktoré sa týkajú kapitoly ministerstva dopravy a najmä na pána poslanca Vážneho, a to na tú ich časť, ktorou hovorili k plánu výstavby cesty Nová Bystrica - Oravská Lesná. Chcem len uviesť na pravú mieru veci, ako sa okolo tejto „výstavby“, to výstavby by som dal do úvodzoviek, majú. Nechcem spochybňovať potrebu vybudovania ciest okolo miest, ktoré spomínal pán poslanec Vážny. Najviac sa však čudujem vystúpeniu pána poslanca Mikolaja, ktorý je z toho regiónu a mal by poznať súvislosti. Nečudujem sa kolegovi, ktorý navrhoval, pretože nie je z tohto regiónu, prepojenie Oravy a Kysúc cez Poľsko. Ale zásadný omyl tých pánov, tu nejde o prepojenie Oravy a Kysúc. Je to síce cesta na rozhraní, na pomedzí, ale je to cesta, ktorá spája Hornú Oravu s celým západným Slovenskom, s Českom a najmä s Bratislavou. História tej cesty je pomerne krátka, možno o to zložitejšia. Vybudovaná bola počas prvej Slovenskej republiky v 40. rokoch minulého storočia. O jej osude, alebo o jej dnešnom osude sa nepriamo rozhodlo v polovici 70. rokov, keď sa rozhodlo o výstavbe vodárenskej nádrže Nová Bystrica, ktorá mala plniť - a sčasti aj plní - ten svoj zámer zásobovať pitnou vodou jednak Kysuce, jednak Žilinu, ale v tom čase ešte aj Ostravsko. Od konca 70. rokov sa dal urobiť geologický prieskum pod výstavbu tejto cesty a hovoril o veľkej komplikovanosti a zložitosti. Práve preto, keď sa rozhodlo o výstavbe priehrady, cesta ešte nebola ukončená a v roku 1989, keď sa vodné dielo dávalo do prevádzky, prepojenie Oravy a Kysúc sa skončilo. Čiže prvý omyl, tu nejde o výstavbu novej cesty, tu ide o to, čo si Slovenská republika zo zákona o stavebnom poriadku má splniť. Totiž to bola vyvolaná investícia. Keby sa tak bolo udialo, na túto stavbu by bolo stačilo svojho času 600 miliónov korún, tých, ktoré tu teraz sú navrhované. Žiaľ, nebudem rozoberať príčiny, prečo tomu nebolo až do dnešných dní zadosť učinené. Dnes sa tie náklady na to, aby bola tá cesta v pôvodnom rozsahu, to znamená cesta 2. triedy obnovená, vyžaduje vyše miliardy korún. Tá cesta nie je pre nejakú dedinu, tá cesta je pre 50 000, pre takmer 60-tisícový región. Kto podnikáte, určite viete, čo vám robí 30 až 100 kilometrov nárast obchádzky v nákladoch. A presne o toto ide. Tu nejde o prepojenie Novej Bystrice a Oravskej Lesnej, ale 60-tisícového regiónu s celým zázemím, s celým Slovenskom. Preto považujem za dobré, že konečne si Slovenská republika ide splniť svoju povinnosť a túto preložku štátnej cesty konečne zrealizovať. Ja nebudem podporovať tie návrhy, ktoré tu zazneli v akomkoľvek obmedzení tých navrhovaných prostriedkov, ktoré sú v kapitole štátneho rozpočtu pre ne vyčlenené. Ďakujem za pozornosť.
Zs. Simon, poslanec: (2007-03-29):
Pán predsedajúci, dajte hlasovať o bode 14 spoločnej správy s odporučením gestorského výboru neschváliť.
Šipoš, Michal, poslanec NR SR (2021-04-30):
Ďakujem ti, Igor, za úprimné a pravdivé slová. Ďakujem ti za tvoju vytrvalosť a nezlomnosť. Ďakujem za to, že si desať rokov bojoval a bojuješ za spravodlivosť a očistu Slovenska. Vtedy, keď tomu nikto neveril, keď sa ti smiali, snažili sa ťa ignorovať, vtedy, keď o tebe hovorili ako o šašovi a psychopatovi, pamätám si, ako sa Robert Fico vtedy smial a hovoril o tom, aby už konečne niekto vyhral tie voľby, už to konečne vyhrajte! A stalo sa. Stalo sa to, s čím nikto z oligarchov a mecenášov bývalej vlády nepočítal. No prišla pandémia, ktorá ukázala veľa. Ukázala charaktery, ukázala, kto je priateľ, komu ide o zdravie ľudí, ukázala, v akom stave sme zdedili štát. Za rok vlády pod tvojím vedením sa podarilo urobiť množstvo vecí, o ktorých možno dnes ešte budeme hovoriť, no základná vec je, že dnes už žiaden oligarcha a mafián nemá istoty. Istoty, ktoré im zabezpečil don Roberto a figurína Pellegrini. A za toto ti patrí obrovská vďaka. Slovensko má nádej a naša vláda pred sebou kopec roboty, na ktorú sa teraz potrebujeme sústrediť. Ďakujem. (Potlesk.)
Zmajkovičová, Renáta, podpredsedníčka NR SR (2013-09-18):
Pán poslanec Miškov.
B. Bugár, podpredseda NR SR: (2001-09-17):
(Hlasovanie.) Prítomných je 71 poslancov. Vyzývam všetkých poslancov a poslankyne, aby sa vrátili do rokovacej miestnosti. Vážené panie poslankyne, vážení páni poslanci, budeme hlasovať o návrhu pána spravodajcu, aby sme predmetný návrh prerokovali v druhom čítaní. Nech sa páči, prezentujme sa a zároveň hlasujme o tomto návrhu. Ešte raz, prezentujme sa a hlasujme a o tomto návrhu. Vážené panie poslankyne, vážení páni poslanci, pýtam sa vás, či je všeobecný súhlas, nie je, dobre v poriadku, takže ešte raz, pán spravodajca, uveďte návrh, budeme hlasovať, a keď nás nebude dosť, tak, samozrejme, bude 15-minútová prestávka. Nech sa páči. J. Langoš, poslanec: Pán predsedajúci, navrhujem hlasovať o tom, aby Národná rada rozhodla tento vládny návrh zákona prerokovať v druhom čítaní.
Hrnčiar, Andrej, podpredseda NR SR (2017-03-30):
Dávam slovo spravodajkyni z ústavnoprávneho výboru poslankyni Jane Laššákovej, aby informovala Národnú radu o výsledku rokovania výboru o týchto návrhoch zákonov a aby odôvodnila návrh a stanovisko gestorského výboru.
Pellegrini, Peter, predseda NR SR (2015-02-12):
Ďakujem pekne. Pán poslanec už nemá možnosť položiť vám ďalšiu doplňujúcu otázku. Poprosím teraz pána ministra hospodárstva Slovenskej republiky pána Pavla Pavlisa, aby odpovedal na otázku pána poslanca Mikloška, ktorá znie: „Podnikateľ sa stáva dlžníkom s viacerými postihmi, ak nezaplatí odvod zdravotnej poisťovni trikrát. Je snaha to zmeniť na celkovú sumu na sto eur? Nezaplatenie faktúry za elektrinu, plyn, telefón, vodu je trestané okamžitými sankciami. Neplatenie miliónových faktúr je však národným športom. Zadlžené firmy sa reštrukturalizujú, zrušia a znova pod iným menom začínajú a pokračujú v nekalej činnosti, pričom ich majitelia sú nepostihnuteľní. Prečo si nezoberieme za vzor Nemecko, kde majú dobrý systém pre zabránenie takémuto právnemu stavu?“ Pán minister, nech sa páči.
Hrnčiar, Andrej, podpredseda NR SR (2019-02-07):
Otázku č. 5 položil poslanec Róbert Puci minist..., podpredsedovi vlády Slovenskej republiky pre investície a informatizáciu Richardovi Rašimu: „Vážený pán podpredseda, v minulom roku váš úrad podporil viacero firiem a poslal ich do akcelerátorov do USA v rámci tzv. hybridného financovania. Bude tento program pokračovať aj v tomto roku?“
Paška, Pavol, predseda NR SR (2014-05-14):
(Hlasovanie.) 130 prítomných, 79 bolo za, 5 proti, 46 sa zdržalo. Návrh sme schválili.
Jurinová, Erika, podpredsedníčka NR SR (2015-06-18):
Ďakujem. Dávam slovo ďalšiemu prihlásenému rečníkovi do rozpravy pánovi poslancovi Feckovi.
Bugár, Béla, podpredseda NR SR (2016-11-22):
Pán poslanec Andreánsky.
I. Mikloš, podpredseda vlády a minister financií SR: (2005-09-21):
Zámerom predloženej novely zákona o dani z pridanej hodnoty je zavedenie niektorých zjednodušení pri uplatňovaní zákona. Významným zjednodušením je samozdanenie pri dovoze tovaru platiteľom dane prostredníctvom daňového priznania. Tento systém prinesie podnikateľom cash flow výhodu a ovplyvní ich v rozhodovaní o tom, ktorý členský štát si vyberú za štát dovozu tovaru do Európskych spoločenstiev, v ktorom bude tovar prepustený do colného režimu voľný obeh. V súčasnosti takýto systém platí zo susedných krajín v Českej republike, Maďarsku a Rakúsku a k dovozom do Únie dochádzalo často cez tieto krajiny aj vtedy, keď potom ďalej smeroval na Slovensko, pretože Slovenská republika tento systém zatiaľ zavedený nemala. Tento nový mechanizmus by mal viesť aj ku krátkodobému a len hotovostnému výpadku tým, že vlastne posilňuje časovo cash flow podnikateľov. Čiže zlepšuje podnikateľské prostredie. Ďakujem pekne.
Šeliga, Juraj, poslanec NR SR (2022-06-21):
Teraz dajte, prosím, hlasovať, pán predseda, o pozmeňujúcom návrhu, ktorý predložil pán poslanec Luciak.
Laššáková, Jana, podpredsedníčka NR SR (2013-04-30):
K vystúpeniu pána poslanca s faktickou poznámkou pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec.
Blanár, Juraj, podpredseda NR SR (2022-06-14):
Ďakujem. Takže hlasovanie o tomto návrhu bude zajtra o jedenástej hodine. Prerušujem rokovanie o tomto bode programu. Pristúpime teraz k ďalšiemu bodu schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Tento návrh zákona je pod parlamentnou tlačou 1036. Návrh na pridelenie výborom je v rozhodnutí č. 1077. Tento návrh zákona by mal predniesť v snemovni pán minister financií Igor Matovič, avšak nevidím ho, že by sa nachádzal v rokovacej sále. Preto vyhlasujem krátku dvojminútovú prestávku, aby som zistil, že či sa tu pán minister nachádza. (Prestávka.)
Šuca, Peter, poslanec NR SR (2013-09-06):
Ďakujem pekne za slovo, pani predsedajúca. Pán poslanec Fecko, v úvode musím povedať, že si vás nesmierne vážim, vecne ste sa vyjadrovali vždy k problematike tej, do ktorej ste mali čo povedať. A myslím si, že aj ten váš diskusný príspevok bol k tomu alebo k téme, ktorá sa teraz prerokováva. Hneď na úvod musím povedať, že ja nemám problém s týmto návrhom zákona. Budem zaň hlasovať, som presvedčený, že tento návrh zákona je správny a dobrý. Nemám s tým žiadny problém. Vyberiem si niekoľko vecí z vášho diskusného príspevku. A začal by som tou staťou, keď ste spomínali tých nezávislých kandidátov. Áno, absolútne rozumiem tomu, bolo to legitímne, spomínali ste pána poslanca Hlinu, vystúpil, beriem to, v pohode. Boli ste ako nezávislé osobnosti alebo ste nezávislé osobnosti na kandidátke OĽaNO. Ale som presvedčený, že každý kandidát, ktorý kandiduje do parlamentu Slovenskej republiky na kandidátke politickej strany, sa v prvom rade musí stotožniť s politickým programom strany a potom keď sa dostane do Národnej rady Slovenskej republiky, keď sa mu niečo znepáči, vystúpi z klubu a zrazu je nezávislý kandidát. Toto, myslím si, nie je správne. A to nie je morálne. Použije svoju politickú stranu ako výťah do Národnej rady, potom vyskočí a robí tu, čo chce. Neviem, koho zastupuje, neviem, koho háji, neviem, pre koho robí, aký volebný program a koho zastupuje. Čiže s týmto tu nesúhlasím, vy ste vysvetlili vlastne to o tých nezávislých kandidátoch u vás. Spomínali ste tu, že do politiky patria tie veci, ako ste to povedali. Absolútne s vami súhlasím a stotožňujem sa s vami. A som presvedčený, že aj v tomto parlamente sú ľudia, ktorí sú morálnymi autoritami, ktorí svojím životom potvrdili, že do tohto parlamentu patria. Sú tu medzi nami. S tým súhlasím. Mantra, neprijímanie vašich návrhov, vašich zákonov, vašich pozmeňujúcich návrhov, Martin, buďme k sebe chvíľu úprimní, spolu sme sedeli predtým v pôdohospodárskom výbore... (Prerušenie vystúpenia časomerom.)
Hrnčiar, Andrej, podpredseda NR SR (2019-10-22):
Dve faktické poznámky. Pán poslanec Baránik.
Blaha, Ľuboš, podpredseda NR SR (2023-11-23):
195. Pán poslanec Igor Matovič, nech sa páči.
Taraba, Tomáš, poslanec NR SR (2021-11-30):
Aha, jasné. Dobre. Ja len to, že či je v sále. Ďakujem za slovo. Dámy a páni, v minulosti sme tu mali návrh zákona, ktorý v podstate okopíroval právnu legislatívu, ktorá je v Maďarskej republike. Je to zákon, ktorý garantuje, že na školách sa má vzdelávať, alebo tento zákon upravuje úplne presne, že na školách sa má vzdelávať to, čo je veda, a nie to, čo veda nie je, čo sú nejaké ideologické produkty, ktoré nespochybňujem, že niekto môže napríklad veriť, že existuje 72 rodov, ale myslíme si, že by to nemal vyučovať štátny školský systém. Takéto v podstate veci patria do výchovy v rámci rodín a práve preto chceme veľmi jasne raz a navždy zadefinovať, že na Slovensku štátny školský systém nebude vyučovať ani gender ideológiu, ani ostatné ideologické produkty, ktoré nepatria do základného vzdelávacieho systému. Myslím si, že žiaden politik ani žiaden predstaviteľ, či už je z liberálneho alebo konzervatívneho priestoru, nemôže mať problém s prijatím tohoto zákona práve preto, že garantuje autonómiu rodín ako toho miesta, kde patrí takáto forma výchovy a nie aby sa invektronovali deti v našich školách. Takže toto je na úvod, ďakujem pekne za podporu.
Bugár, Béla, podpredseda NR SR (2016-12-06):
Na vystúpenie...
Hraško, Igor, poslanec NR SR (2015-03-20):
Ďakujem pekne, pani predsedajúca. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o obecnom zriadení, tlač 1445. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015 od prerokovania návrhu zákona v Národnej rade v prvom čítaní. Prosím, pani predsedajúca, otvorte rozpravu.
Číž, Miroslav, podpredseda NR SR (2015-12-11):
Pán poslanec Susko.
Nicholsonová, Lucia, poslankyňa NR SR (2015-05-12):
Ďakujem, pán predseda. V rozprave vystúpili páni poslanci Chmel, Mikloško, pani podpredsedníčka parlamentu Jurinová a ja, ale nepodali sme žiaden procedurálny návrh. A preto vás prosím, aby ste dali hlasovať o tom, že Národná rada v súlade s § 73 ods. 3 písm. c) zákona o rokovacom poriadku predložený návrh zákona prerokuje v druhom čítaní.
Paška, Pavol, poslanec NR SR (2013-12-17):
(Hlasovanie.) 138 prítomných, 59 bolo za, 5 proti, 74 sa zdržalo. Ani tento návrh nezískal podporu a nebudeme pokračovať v rokovaní o ňom. Odhlasovali sme dva prerokované body, vyhlasujem prestávku. Prerušujem rokovanie programu 27. schôdze. Vyhlasujem prestávku do 17.10 a budeme pokračovať 28. schôdzou, ktorú som zvolal na základe požiadavky skupiny poslancov. (Prerušenie rokovania o 17.05 hodine.) (Po prerušení rokovania 27. schôdze NR SR sa začalo rokovanie 28. schôdze NR SR o 17.10 hodine.) (Po skončení rokovania 28. schôdze NR SR pokračovalo rokovanie 27. schôdze NR SR o 17.20 hodine.)
J. Paška, poslanec: (2007-11-30):
Ja som presvedčený, že minister zdravotníctva práve preto požadoval navýšenie rozpočtu na tento rok s tým, že počíta, že do budúcnosti v rámci reformy zdravotníctva dokáže znížiť náklady na činnosť svojho rezortu, a teda v ďalších rokoch to navýšenie finančných prostriedkov zrejme preto nepredpokladá a nekalkuluje v takej výške, ako by ste možno očakávali. Ďakujem.
Hort, Milan, podpredseda NR SR (2010-08-10):
Ďakujem pekne, pán poslanec. S faktickými poznámkami na vaše vystúpenie sa prihlásili pán poslanec Rafael Rafaj, pán poslanec Juraj Blanár a pán poslanec Ján Senko. Traja poslanci. Uzatváram možnosť prihlásiť sa s faktickou poznámkou. Slovo má pán poslanec Rafael Rafaj, nech sa páči.
Figeľ, Ján, podpredseda NR SR (2013-09-11):
Chcem sa teraz spýtať, kto sa hlási do rozpravy ústne? Štyria kolegovia, uzatváram možnosť. Nech sa páči, prvý v poradí je Ivan Mikloš. Chcem vám medzitým oznámiť, že predseda parlamentu zvoláva na zajtra po hlasovaní, ktoré je o 11.00 hodine, poslanecké grémium bezprostredne po hlasovaní. Myslím, že na tému rokovacieho poriadku a niektorých návrhov. Nech sa páči.
Zmajkovičová, Renáta, podpredsedníčka NR SR (2014-02-06):
Pán minister, reakcia.
A. Belousovová, podpredsedníčka NR SR: (2008-06-20):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Dubravay, pán poslanec Džurina, pán poslanec Faič, pán poslanec Micheľ, pán poslanec Podmanický, pán poslanec Slota, pani poslankyňa Szögedi, pán poslanec Urbáni a pán poslanec Mečiar. Na zahraničnej pracovnej ceste je predseda Národnej rady Slovenskej republiky pán Pavol Paška. Skôr ako budeme pokračovať v rokovaní o včera prerušenom bode, chcem ešte informovať, ja len chcem informovať o vykonaní, o výsledkoch tajného hlasovania o návrhu na voľbu člena Dozornej rady Fondu národného majetku Slovenskej republiky (tlač 677). Čiže poprosím pána poslanca Petra Gaburu, povereného overovateľa, aby oznámil výsledok tajného hlasovania. Nech sa páči, pán poslanec.
Paška, Pavol, predseda NR SR (2013-09-12):
Hlasujeme. (Hlasovanie.) 145 prítomných, 79 proti, 65 sa zdržalo, 1 nehlasoval. Bod 8 sme neschválili.
Hrušovský, Pavol, podpredseda NR SR (2010-10-13):
Ďakujem, pán poslanec. Prosím, zaujmite miesto pre spravodajcov. Otváram rozpravu o tomto bode programu. Konštatujem, že som nedostal písomné prihlášky do rozpravy. Pán poslanec Blanár sa hlási do rozpravy ústne. Pýtam sa pánov poslancov, či sa ešte niekto okrem pána poslanca Blanára chce prihlásiť do rozpravy. Nie. Uzatváram možnosť ďalších prihlášok. Nech sa páči, pán poslanec, máte slovo.
Blanár, Juraj, podpredseda NR SR (2023-06-27):
Toľko záverečné slovo pána navrhovateľa. Poprosím pána spravodajcu.
Kollár, Miroslav, poslanec NR SR (2020-04-22):
Vážené kolegyne, vážení kolegovia, len krátko. Jednak vidím, že s pánom Mizíkom si nájdeme spoločnú záľubu v divokom západe a mám ho rád, teda nie pána Mizíka, ale divoký západ, pretože tam bolo jasné, kto sú tí hrdinovia a kto sú tí darebáci. Ale ako tu tak pozerám na pánov, ktorí tu teraz vystúpili predo mnou v reakcii na vystúpenie pána podpredsedu Národnej rady Juraja Šeligu, napadá mi iba jedna poznámka k tomu, čo hovoril. Som hrdý na to, že tak ako spomínal Juraj, táto vláda má ambíciu konečne 30 rokov po novembri vysporiadať sa s krivdami dvoch zločineckých režimov, ktoré sú škvrnou na slovenských dejinách 20. storočia – komunistického a fašistického. A rozumiem tomu, prečo tu mnohí z vás s týmto môžete mať problém, a preto ma napríklad vôbec neprekvapuje, že práve tuná kolegovia od pána Kotlebu v kultúrnom výbore v podstate najviac to, čo namietali na programovom vyhlásení vlády, prekážala im ambícia účinne bojovať proti dezinformáciám, fake news a hoaxom. Viem, že nás v tejto oblasti čaká mnoho práce, a som rád, že prípadové štúdie budeme môcť robiť na základe študijného materiálu, ktorý máme priamo tu v Národnej rade, ctené kolegyne a kolegovia.
Glváč, Martin, podpredseda NR SR (2019-05-09):
Pani poslankyňa Kaščáková.
Figeľ, Ján, podpredseda NR SR (2013-12-04):
Ďakujem pekne aj ja za prednesenie správy, nech sa páči, zaujmite miesto pre spravodajcu. Otváram rozpravu, do ktorej som dostal písomne tri prihlášky: Jozef Mihál z SaS, Árpád Érsek z MOST-u – HÍD a František Šebej taktiež z MOST-u – HÍD, ideme podľa poradia. Jozef Mihál ako prvý. Nech sa páči, pán kolega.
Kaliňák, Robert, podpredseda vlády a minister vnútra SR (2015-06-18):
Ďakujem pekne. Vážená pani predsedajúca, vážené dámy poslankyne, páni poslanci, cieľom predkladaného návrhu zmluvy je zmena dvojstrannej zmluvnej úpravy spolupráce príslušných orgánov Slovenskej republiky a Maďarska pri prevencii a vyšetrovaní trestných činov a pri ochrane verejného poriadku. Potreba navrhovaných zmien vyplýva najmä zo vstupu oboch štátov do schengenského priestoru a následnou zmenou povahy policajných činností v priestore spoločnej štátnej hranice zo skúseností z aplikačnej praxe a najmä zo záujmu na ďalšom rozvoji overených metód cezhraničnej spolupráce a tiež z legislatívnych zmien v oblasti boja proti trestnej činnosti. Predkladaný návrh preto obsahuje aktualizáciu úpravy dôležitých inštitútov medzinárodnej policajnej spolupráce, akými sú cezhraničné sledovanie, cezhraničné prenasledovanie alebo výkon spoločných hliadkových služieb. Ďakujem pekne za podporu tohto návrhu.
Baláž, Vladimír, poslanec NR SR (2012-07-25):
Vážená pani predsedajúca, vážená pani ministerka, dámy, páni, v súlade s rokovacím poriadkom a v súlade s § 73 ods. 1 som bol určený Výborom Národnej rady Slovenskej republiky pre zdravotníctvo ako spravodajca k vládnemu návrhu zákona. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady č. 350/1996 Z. z.. Predložený návrh obsahuje doložku zlučiteľnosti s právom Európskej únie, uvádza v dôvodovej správe. Návrh zákona je v súlade s Ústavou Slovenskej republiky, v súlade so všeobecne záväznými právnymi predpismi a medzinárodnými zmluvami, ktorými je Slovenská republika viazaná. Predložený návrh nezakladá požiadavky na rozpočet verejnej správy, nemá vplyv na podnikateľské prostredie, štátny rozpočet a zamestnanosť, ani na životné prostredie. Vychádzajúc z oprávnení, ktoré pre mňa ako spravodajcu vyplývajú z § 73, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí tento predmetný zákon do druhého čítania. V súlade s rozhodnutím predsedu Národnej rady Slovenskej republiky navrhujem, aby sa zákon pridelil na ďalšie prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona prerokovali do tridsiatich dní a gestorský výbor do tridsiatich dvoch dní od prerokovania návrhu v Národnej rade v prvom čítaní. Skončil som, prosím, otvorte rozpravu.
Janckulík, Igor, poslanec NR SR (2019-03-26):
Navrhujem, aby sa hlasovalo o tomto bode zajtra o jedenástej hodine.
Bugár, Béla, podpredseda NR SR (2011-07-12):
Nech sa páči, budeme hlasovať o pozmeňujúcom návrhu pána poslanca Kollára. (Hlasovanie.) Prítomných 142, za 76, zdržalo sa 66 poslancov. Konštatujem, že návrh pána poslanca Kollára sme schválili.
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 141, za 79, proti 13, zdržalo sa 49. Konštatujem, že Národná rada sa uzniesla, že tento návrh zákona prerokuje v druhom čítaní.
Kuffa, Štefan, poslanec NR SR (2020-07-07):
Ďakujem za slovo. Ja len chcem podporiť kolegu v tom, že tu naozaj nie je dôvod na skrátené legislatívne konanie. Pán minister, keď ste aj pred troma týždňami čosi avizovali, ani pred troma týždňami to nebolo a pozrite sa, tri týždne to malo odklad. Teraz, ako ste to zdôvodnili, nie je dôvod na to, aby ste predkladali návrh zákona v skrátenom legislatívnom konaní. Nehrozia nijaké hospodárske škody. Môže to ísť v riadnom legislatívnom procese. Pani prezidentka okrem iného, keď mala tuná vystúpenie v Národnej rade, však to bolo minule, to nejaký mesiac aj voľačo, povedala, že nepodporí žiaden návrh zákona, ktorý pôjde v skrátenom legislatívnom konaní. Som zvedavý, či vám to pani ministerka vráti späť. Máte to predložiť v riadnom legislatívnom procese aj všetko, aby aj my poslanci mali sme čas pozrieť všetky tieto veci, naštudovať a treba rešpektovať tento proces. Myslím, že ten COVID-19, tak ako sa zneužil vôbec za toto volebné obdobie a za tak krátku dobu, bolo to opakované. Žiaľ, musím povedať, že nie je to prvýkrát, kedy COVID-19 sa zneužíva na také veci. Iné veci, ktoré aj prešli plénom Národnej rady, žiaľ, sa aj schválili. Počúvam aj niektorých ministrov a ministerstvá, že prehodnocujú veci, ktoré tuná predložili. Znova ich budú predkladať, znova budeme v tej istej veci rokovať, lebo prehodnotili to ako proste čosi neuvážené a zlé. Myslím si, že mali by sme byť dostatočne zodpovední a neoháňať sa donekonečna stále s COVID-om-19. Súhlasím s tým, že ekonomická situácia, tak ako to bolo tu spomenuté, je na Slovensku veľmi vážna a je zlá, ale trebalo na to myslieť aj pri tých opatreniach, ktoré sa prijímali pri 
COVID-e-19, aby to hospodárstvo sa nedostalo takmer na kolená a toto bolo čosi zlé.
Madej, Róbert, poslanec NR SR (2016-11-29):
Ďakujem veľmi pekne. Vážený pán predsedajúci, prosím, dajte hlasovať o návrhu zákona ako o celku, s odporúčaním gestorského výboru schváliť.
Bugár, Béla, podpredseda NR SR (2016-09-21):
Nech sa páči, prezentujme sa a hlasujme. (Hlasovanie.) Prítomných 138 poslancov, za 62, proti 8, zdržalo sa 68 poslancov. Konštatujem, že návrh nebol schválený. Budeme pokračovať hlasovaním o návrhu poslancov Jurzycu, Kiššovej, Rajtára a Zemanovej na vydanie zákona, ktorým sa dopĺňa správny poriadok (tlač 221). Prosím znovu pána poslanca Slobodu, aby uviedol prvé hlasovanie. Nech sa páči. [Hlasovanie o návrhu poslancov Národnej rady Slovenskej republiky Eugena Jurzycu, Jany Kiššovej, Jozefa Rajtára a Anny Zemanovej na vydanie zákona, ktorým sa dopĺňa zákon č. 71/1967 Zb. o správnom konaní (správny poriadok) v znení neskorších predpisov a o zmene a doplnení niektorých zákonov , tlač 221.]
Hrušovský, Pavol, podpredseda NR SR (2010-09-09):
Pani poslankyňa Žitňanská.
Laššáková, Jana, podpredsedníčka NR SR (2014-09-12):
Ďakujem pekne, pán spravodajca, zaujmite miesto určené pre spravodajcu. Otváram rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlásia dvaja páni poslanci: pán poslanec Brocka a pán poslanec Petrák. Končím možnosť prihlásiť sa do rozpravy ústne. Nech sa páči, pán poslanec Brocka, máte slovo.
Kuffa, Filip, poslanec NR SR (2020-07-09):
Ďakujem pekne. Ja by som nadviazal, včera náš výbor mal poslanecký prieskum u vás na ministerstve práve ku značke kvality, ktorá sa týka teda poľnohospodárskeho sektoru, hej, produktov a potravín, kde vlastne tá značka je na dobrovoľnej báze, je to nejaký punc kvality, hej, a to isté vlastne vnímam, keďže máme dve schémy, dve značky, ja ich ináč evidujem, ako aj v tých reklamných katalógoch, sú tam aj to ihličnato-listnatý emblém, keď to tak nazvem, že je to v podstate značka kvality, že ten produkt pochádza teda z lesov, hej, lebo však to sú drevné produkty z trvalo udržateľného obhospodarovania. Chcem sa ale opýtať, prečo je vlastne preferovaná konkrétna, konkrétne FVC schéma a vlastne akú pridanú hodnotu pre stav lesov na Slovensku prinesie povinná FVC certifikácia lesov, pretože ja vnímam certifikáciu, nejakú základnú, nejaký základný atribút, že by to mal byť dobrovoľný nástroj, pričom vy keď to máte zakomponované v programovom vyhlásení vlády, stáva sa to politickým nástrojom. A práve mňa prekvapuje aj to, že včera na poslaneckom prieskume, keď sme sa bavili o značke kvality, vyslovene aj koaliční poslanci boli proti tomu, aby sa tieto značky kvality v podstate politizovali, že to musí byť apolitické. Čiže chcel by som vedieť, hej, lebo musí mať nejakú výhodu, keď je vyslovene zakomponovaná v programovom vyhlásení, že v čom, akú teda pridanú hodnotu prináša. Ďakujem.
Duchoň, Daniel, poslanec NR SR (2012-06-28):
Ďalší pozmeňujúci návrh podal poslanec Štefanec. O tomto pozmeňujúcom návrhu nemôžeme dať hlasovať, keďže sme už schválili bod 3 zo spoločnej správy. Ďalší pozmeňujúci návrh, ktorý podal poslanec Kollár, je v podobnej situácii ako predchádzajúci pozmeňujúci návrh. Keďže sme už odsúhlasili bod 2 zo spoločnej správy, nemôžeme dať hlasovať o pozmeňujúcom návrhu poslanca Kollára. Pán predseda, odhlasovali sme pozmeňujúce návrhy poslancov. Keďže návrh prerokúvame... (Prerušenie vystúpenia predsedajúcim.)
Fecko, Martin, poslanec NR SR (2019-05-20):
Ďakujem pekne. Pán kolega, ďakujem, že si jednotlivé oblasti rozobral tejto správy. A ja by som sa chcel tiež poďakovať, že v tejto správe sme našli aj náš rezort pôdohospodárstva, hlavne živočíšnu výrobu, ktorú tam veľmi zaujímavo a zaujímavo, v úvodzovkách teda, bola spomenutá. A je to inšpiratívny materiál možnože pre budúce vlády a budúcich ministrov. Chcem veriť, že raz sa dožijeme toho, že na Slovensku nebude fungovať všecko akože funguje, pretože veľa vecí nefunguje, a táto správa ukazuje tým prstom, že, pozrite, tu treba, tu treba, tu treba ukončiť a začať robiť tak, ako nás naši rodičia a starí rodičia učili, že zdravý gazdovský rozum musí zvíťaziť nad kadejakými inými skutočnosťami v živote. Ďakujem veľmi pekne.
Jurinová, Erika, podpredsedníčka NR SR (2012-06-27):
Reakcia, nech sa páči. Zapnite pána poslanca Krajcera.
Dostál, Ondrej, poslanec NR SR (2018-09-17):
No, možno by sme si takéto vnútroklubové výmeny mohli nechať na klub, ale urobili sme to takto vedome. Ja tiež súhlasím s tým, že aj, aj moratórium na volebnú kampaň je zbytočné a už myslím, že vo vzťahu k úprave parlamentných volieb bolo v minulosti zrušené a nič tragické sa nestalo z dôvodu, že aj v deň volieb mohli mimo teda volebných miestností, samozrejme, alebo i z bezprostredného okolia kandidáti a kandidujúce politické strany viesť kampaň. Napokon, napokon už aj dnes je to, je to nerovnaké, pretože teda vytvára sa dvojaký meter, lebo napr. kandidáti, ktorí si, alebo strany, ktoré si zaplatia bilbordy, tak tie bilbordy nemusia prelepiť v čase konania moratória. Menej majetné subjekty alebo kandidáti, ktorí si napr. chcú zaplatiť sponzorovanú kampaň na sociálnej sieti, tak ak by si ju zaplatili aj na obdobie volebného moratória, teda dva dni pred voľbami alebo počas volieb, tak by tým porušovali, porušovali zákon o volebnej kampani, lebo je to platená aktivita, ktorá by sa nemala realizovať v období volebného moratória. No ale ten dôvod, prečo sme to tam nedali, je, že na volebné moratórium, moratórium na volebnú kampaň môžu byť rôzne názory, a teda jeden z tých názorov je, že už mali by mať voliči kľud na rozhodnutie, a teda dobre, tak dajme tam dvojdňové moratórium. Ja s tým nesúhlasím, rád by som to vypustil, ale nechcel som to spájať, lebo zdá sa mi, že tie prieskumy, je niečo, čo by si aj, povedzme, poslanci vládnej väčšiny mohli osvojiť, že to nebol dobrý nápad, že sme tam dali to dvojtýždenné moratórium a ničomu dobrému to neprospieva. Tak je to úplne minimálna zmena.
Figeľ, Ján, podpredseda NR SR (2014-12-12):
Na vystúpenie pána poslanca Bobíka je jedna faktická. Nech sa páči, Pavol Zajac.
Čekovský, Kristián, poslanec NR SR (2022-10-18):
Ďakujem pekne. Zareagujem asi od konca. Pán Kuffa, ja nemám čo na to povedať, čo vy tu dva a pol roka predvádzate asi len toľko, že vy ste veľmi zlý človek. Veľmi zlý. A to, že tam je v tom uznesení spomenutá aj židovská menšina a LGBTI, že je to spojené, tak to v prvom rade spojil ten vrah, ktorý sa vyjadroval na adresu týchto ľudí. A viac k tomu asi niet čo dodať. Možno by som iba doplnil v mojej rozprave, keď som uvádzal ten pozmeňujúci a doplňujúci návrh, chcel som len pre korektnosť uviesť, že tento pozmeňujúci a doplňujúci návrh nepredkladám sám, ale je to pozmeňovák poslancov, okrem mňa ešte Róberta Haláka, Moniky Kozelovej, Anny Miernej, Anny Remiášovej, Jaromíra Šíbla, Tomáša Šudíka, Jarmily Vaňovej a Vladimíra Zajačika, takže len aby som to uviedol, že je to teda pozmeňovák za viacerých poslancov. Ďakujem pekne.
P. Paška, predseda NR SR: (2008-05-22):
(Hlasovanie.) 136 prítomných, 57 za, 70  proti, 8 sa zdržalo, 1 nehlasoval. Tento bod sme neschválili.
Martvoň, Anton, poslanec NR SR (2015-04-23):
Ďakujem pekne. Pán predseda, správne ste poukázal na to, že opozícia sa tu vie zbehnúť iba vtedy, keď chce pred kamerami ukázať nejakú píárovú vec, na ktorej sa priživujú vo vzťahu k nevyplateným živnostníkom. Ale keď tu majú sedieť, rokovať, bojovať za tých živnostníkov a hľadať riešenia, tak ich tu niet. Dokonca mne to aj pripadá, že opozícia je ako ten Yeti, o ktorom sa hovorí, a nikto ho nikdy nevidel. Tak opozícia rozpráva, čo treba urobiť, ale nikto nikdy od nich nevidel vyriešiť žiadnu vec. To je aj s tým, čo prichádza teda SDKÚ. Chcú, aby sme vyzývali Generálnu prokuratúru, čo má robiť a čo nie, ale aby podali ako prví trestné oznámenie, tak nič. Keď už Generálna prokuratúra začala konať ex offo, tak teraz sa ideme montovať do činnosti. Nie, SDKÚ, mali ste vtedy podávať trestné oznámenia, keď sa vás aj ako opozície GP-ečka na to pýtala, či chcete podať trestné oznámenie. Nepodal z vás nikto nič. Teraz keď GP začala konať, idete sa jej montovať a robiť si na tom píár. Čiže jednoducho opozícia iba zneužíva celú túto situáciu na vlastnú prezentáciu a ešte ani do roboty nechodia. Znova sa pýtam, kde je Figeľ?
Číž, Miroslav, podpredseda NR SR (2015-06-18):
Pani Šípošovú, ktorá by mala teraz vystúpiť v rozprave, nevidím v sále. Takže vystúpili všetci riadne prihlásení poslanci, takže mi dovoľte vyhlásiť rozpravu... (Reakcia z pléna.) Prosím? Pán spravodajca v rámci rozpravy požiadal práve o slovo, tak ho má.
Grendel, Gábor, podpredseda NR SR (2020-12-10):
Na vystúpenie pána poslanca Čepčeka jedna faktická poznámka. Pán poslanec Saloň, nech sa páči.
Hrnčiar, Andrej, podpredseda NR SR (2017-05-19):
Reakcia na faktické poznámky – pán poslanec Beblavý.
P. Hrušovský, podpredseda NR SR: (2001-12-06):
Pán poslanec Petrák.
Danko, Andrej, predseda NR SR (2017-12-06):
Pán poslanec Dostál.
S. Kahanec, poslanec: (2006-10-24):
Hovorili ste, že Európska únia posúva možnosti pre nás, že Európska únia nie je sama schopná to posúdiť. To nikto nespochybňuje. Nik nespochybňuje ani podporu integrácie v rámci Európskej únie. A určite nemáme záujem návrhom nikoho ani urážať, ani nezmysluplne presadzovať túto deklaráciu. Chceme predovšetkým podporiť plnohodnotné postavenie Slovenska vo vážnych veciach, identitu Slovenska a svojprávne rozhodovanie Slovenska v týchto vážnych veciach, podporiť daňovú suverenitu v prospech občanov, ktorí na Slovensku žijú, ktorí sú predovšetkým občanmi Slovenska a až potom začínajú byť občanmi niečoho väčšieho, Európskej únie. Takže podporíme predovšetkým túto deklaráciu pre dobro občanov, ktorí žijú na Slovensku. Ďakujem.
Grendel, Gábor, podpredseda NR SR (2022-09-21):
V rozprave ako posledný vystúpi pán poslanec Marián Viskupič.
Grendel, Gábor, podpredseda NR SR (2020-04-02):
Pán poslanec Beluský.
A. Belousovová, podpredsedníčka NR SR: (2007-05-16):
Prerušujem rokovanie o tomto bode programu a zároveň prerušujem rokovanie aj 10. schôdze Národnej rady Slovenskej republiky. Pokračovať bude schôdza zajtra o 9.00 hodine ráno. Ďakujem. (Prerušenie rokovania o 19.11 hodine.)
P. Paška, predseda NR SR: (2006-10-19):
(Hlasovanie.) Prítomných 132, za 121, proti 1, zdržalo sa 7, nehlasovali 3. Konštatujem, že sme pridelili uvedený návrh zákona výborom, určili gestorský výbor, ako aj príslušné lehoty na prerokovanie v druhom čítaní. Ďakujem. Budeme hlasovať teraz v prvom čítaní o návrhu poslancov Národnej rady Slovenskej republiky Edity Angyalovej a Róberta Madeja na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Je to tlač 99. Nech sa páči, pani poslankyňa, uveďte hlasovanie.
Grendel, Gábor, podpredseda NR SR (2020-07-14):
S ďalšou faktickou pán poslanec Taraba.
Šebej, František, poslanec NR SR (2014-10-29):
Ďakujem, chcem pripomenúť kolegom zo zahraničného výboru, že o 12.15 hod. máme zasadnutie výboru v miestnosti č. 30. To je na prízemí. Ďakujem.
Huba, Mikuláš, poslanec NR SR (2015-09-16):
Ďakujem pekne za slovo. Hneď ako prvé v zozname navrhovaných riešení spomenul pán podpredseda Figeľ riešenie problému tam, kde vzniká. Tým sa okrem iného prihlásil k rétorike vlády a jej predsedu. Zároveň však musím konštatovať, že aj ja som hlboko presvedčený o tom, že problémy je treba riešiť tam, kde vznikajú, a hasenie následkov už je len druhoradé. Bolo by ideálne, keby sme týmto tento problém v tejto chvíli dokázali vyriešiť. Má to však minimálne dve veľké „ale“. To prvé je to, že toto je uvažovanie v horizonte rokov, ba desaťročí, ale konkrétni utečenci, ktorí sú v Európe, dokonca v strednej Európe, na našich hraniciach, trpia tu a teraz. A pre nich toto riešenie nie je de facto riešením. To je riešenie pre tých druhých, ktorí tu ešte nie sú a ktorých prílev chceme spomaliť, keďže úplne mu nepochybne nedokážeme zabrániť. A druhé to „ale“ súvisí s tým, že stále sme sa nedozvedeli a, bohužiaľ, ani v tej informácii, ktorú nám predniesol pán predseda vlády, ako konkrétne chce Slovenská republika alebo slovenská vláda, aby sme boli ešte konkrétnejší, zabezpečiť to riešenie problému v krajine vzniku. Hovorilo sa tu o konferenciách a podobne, ale to nie je žiadny konkrétny návod. Ja som to chcel už aj v procedurálnom návrhu na začiatku schôdze navrhnúť, aby sme dostali takúto konkrétnu informáciu, ale bol som presvedčený, že ma pán predseda odkáže práve na túto informáciu, tak som ten návrh stiahol, ale... (Prerušenie vystúpenia časomerom.)
Hlina, Alojz, poslanec NR SR (2013-06-27):
Elektrika ide, ale nedodržiavajú sa zákony, tak upozorňujem. Však máte moc, však zmeňte si rokovací poriadok, napíšte si, že môžete rokovať pri Eurovei, nech sa páči, ale zatiaľ je tam, čo tam je, tak len na to upozorňujem. (Pauza.) Zatiaľ poviem pre občanov, ktorí to prípadne pozerajú, aby sa nenudili... (Prerušenie vystúpenia predsedajúcim.)
Kazda, Radovan, poslanec NR SR (2022-09-27):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, a návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Figeľ, Ján, podpredseda NR SR (2012-10-19):
S ďalšou faktickou poznámkou, nech sa páči, pán Kuffa.
Grendel, Gábor, podpredseda NR SR (2021-05-05):
Prezentujme sa a hlasujeme. (Hlasovanie.) Prítomných 134 poslancov, za 123, proti nikto, zdržalo sa 10 poslancov, nehlasoval 1. Konštatujem, že sme tento návrh schválili. Teraz pristúpime k poslednému hlasovaniu, a to o bode 33 programu, je to prvé čítanie o návrhu skupiny poslancov na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja, tlač 508. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Michalovi Šipošovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 508.)
Danko, Andrej, predseda NR SR (2018-05-23):
Skôr než zapojím pani poslankyňu Zimenovú, poviem, že naozaj by som chcel poprosiť o elementárnu slušnosť v prejavoch, a nie osobné útoky alebo hodnotenia. Ja cítim veľkú absenciu etického kódexu, ktorou sa budeme zaoberať najbližšie, ktorým sa budeme zaoberať v najbližšom období. Pani poslankyňa Zimenová.
Droba, Juraj, poslanec NR SR (2012-07-25):
Ja budem reagovať na kolegu Kollára z môjho klubu. To predzásobovanie samozrejme je problém z hľadiska oscilácie a tých výkyvov, veľkých, vo výbere spotrebnej dane, ale je to v podstate prirodzená reakcia trhu. A to sa vždy bude diať pri zvyšovaní, ešte ak je to zvyšovanie cien, samozrejme, vo výške spotrebnej dane ohlasované, plánované vopred. Väčším problémom je to, čo pomenoval aj kolega Viskupič vo svojej faktickej poznámke, a to je pašeráctvo. Ja sa chcem spýtať, viem, že vedúci tabakoví výrobcovia na Slovensku si robia tzv. trasch can rischers. Je to veľmi jednoduchý výskum, kde v podstate zo smetiakov vyberajú cigaretové krabičky a pozerajú, že aké vysoké percento z týchto cigaretových krabičiek má kolok so potrebnou daňou a aké nemá. Takže tieto dáta výrobcovia majú, oni podľa toho presne vedia, že aký je asi objem čierneho trhu, percentuálne, v porovnaní s celkovým predajom cigariet na Slovensku. Tak chcem sa spýtať aj pána ministra, že či má tieto dáta a aký je trend, či sa zvyšuje, alebo sa čierny trh znižuje. Myslím si, že jednou z ciest, ako by sa maximalizovalo, alebo zvyšovalo revenue,	alebo výber spotrebnej dane z tabaku a tabakových výrobkov, je zamerať sa naozaj formou a cestou colnej správy, ktorá spadá pod rezort financií, zamerať sa na marginalizáciu čierneho trhu. Ďakujem.